CELEX: 31988D0124
Language: ro
Date: 1988-01-21 00:00:00
Title: Decizia Comisiei din 21 ianuarie 1988 de stabilire a modelului de certificate genealogice privind materialul seminal și ovulele fecundate de la animalele de reproducere de rasă pură din specia bovină și a informațiilor pe care acestea trebuie să le conțină

03/Volumul 06
            
            
               RO
            
            
               Jurnalul Ofícial al Uniunii Europene
            
            
               212
            
         31988D0124
   
               L 062/32
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 21 ianuarie 1988
   de stabilire a modelului de certificate genealogice privind materialul seminal și ovulele fecundate de la animalele de reproducere de rasă pură din specia bovină și a informațiilor pe care acestea trebuie să le conțină
   (88/124/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 77/504/CEE a Consiliului din 25 iulie 1977 privind animalele de reproducere de rasă pură din specia bovină (1), astfel cum a fost modificată ultima dată prin Regulamentul (CEE) nr. 3768/85 (2), în special articolele 5 și 6 alineatul (1) a cincea liniuță,
   întrucât, în sensul articolului 5 din Directiva 77/504/CEE, este rolul Comisiei să stabilească, în conformitate cu procedura prevăzută la articolul 8 din directiva menționată anterior, modelul de certificat care poate însoți materialul seminal și ovulele fecundate de la animalele de reproducere de rasă pură din specia bovină în cadrul schimburilor intracomunitare;
   întrucât, în sensul articolului 6 alineatul (1) a cincea liniuță din directiva menționată anterior, este rolul Comisiei să stabilească, în conformitate cu procedura prevăzută la articolul 8 din directiva respectivă, datele care trebuie să figureze în certificatul genealogic ce poate însoți materialul seminal și ovulele fecundate de la animalele de reproducere de rasă pură din specia bovină în cadrul schimburilor intracomunitare;
   întrucât se poate renunța la aceste certificate propriu-zise, sub rezerva că datele menționate de prezenta decizie figurează deja în documentele de referință privind materialul seminal și ovulele fecundate de la animalele de reproducere de rasă pură din specia bovină care fac obiectul schimburilor intracomunitare;
   întrucât Comisia a stabilit deja prin Decizia 86/404/CEE (3) modelul de certificat genealogic pentru animalele de reproducere de rasă pură din specia bovină și informațiile pe care acesta trebuie să le conțină; întrucât datele privind animalele de reproducere de rasă pură din specia bovină ar trebui incluse în cele privind materialul seminal și ovulele fecundate;
   întrucât măsurile prevăzute de prezenta decizie sunt conforme cu avizul Comitetului permanent zootehnic,
   ADOPTĂ PREZENTA DECIZIE:
   Articolul 1
   Datele următoare sunt menționate în certificatul genealogic privind materialul seminal de la animale de reproducere de rasă pură din specia bovină:
   
               —
            
            
               datele actualizate menționate la articolul 1 din Decizia 84/404/CEE privind taurul de la care provine materialul seminal, precum și grupa sanguină a acestuia;
            
         
               —
            
            
               informații care permit identificarea materialului seminal, data recoltării, precum și numele și adresa centrului de recoltare și ale destinatarului.
            
         Articolul 2
   (1)   Datele următoare sunt menționate în certificatul genealogic privind ovulele fecundate provenite de la animale de reproducere de rasă pură din specia bovină:
   
               —
            
            
               datele actualizate menționate la articolul 1 din Decizia 86/404/CEE privind vaca donatoare și taurul donator, precum și grupa sanguină a acestora;
            
         
               —
            
            
               informații care permit identificarea ovulului fecundat, data inseminării, data recoltării, precum și numele și adresa centrului de recoltare și ale destinatarului.
            
         (2)   În cazul în care există mai mult de un ovul fecundat în aceeași paietă, acest lucru trebuie precizat în mod clar. În afară de aceasta, ovulele respective trebuie să aibă toate aceeași filiație.
   Articolul 3
   Datele prevăzute la articolul 1 pot fi indicate:
   
               1.
            
            
               sub forma unui certificat genealogic conform cu modelul din anexa 1 capitolul 1 și sub forma unui document conform cu modelul din anexa 1 capitolul 2;
            
         
               2.
            
            
               în documentația care însoțește materialul seminal. În acest caz, autoritățile competente ale statului membru expeditor trebuie să certifice că datele menționate la articolul 1 sunt indicate în aceste documente prin următoarea formulare: „Subsemnatul certific că aceste documente conțin datele menționate la articolul 1 din Decizia 88/124/CEE a Comisiei”.
            
         Articolul 4
   Datele prevăzute la articolul 2 pot fi indicate:
   
               1.
            
            
               sub forma unui certificat genealogic în conformitate cu modelul din anexa 2 capitolul 1 și sub forma unui document în conformitate cu modelul din anexa 2 capitolul 2;
            
         
               2.
            
            
               în documentația care însoțește ovulele fecundate. În acest caz, autoritățile competente ale statului membru expeditor trebuie să certifice că datele menționate la articolul 2 sunt indicate în aceste documente prin următoarea formulare: „Subsemnatul certific că aceste documente conțin datele menționate la articolul 2 din Decizia 88/124/CEE a Comisiei”.
            
         Articolul 5
   Prezenta decizie se adresează statelor membre.
   
      Adoptată la Bruxelles, 21 ianuarie 1988.
      
         
            Pentru Comisie
         
         Frans ANDRIESSEN
         
         
            Vicepreședinte
         
      
   
   
      (1)  JO L 206, 12.8.1977, p. 8.
   
      (2)  JO L 362, 31.12.1985, p. 8.
   
      (3)  JO L 233, 20.8.1986, p. 19.
   ANEXA I
   CAPITOLUL 1
   MODEL DE CERTIFICAT GENEALOGIC
   pentru schimburile intracomunitare de material seminal de la tauri de reproducere de rasă pură
   
      
   CAPITOLUL 2
   MODEL DE DOCUMENT PRIVIND MATERIALUL SEMINAL
   
      
   ANEXA 2
   CAPITOLUL 1
   MODEL DE CERTIFICAT GENEALOGIC
   pentru schimburile intracomunitare de ovule fecundate de la animale de reproducere de rasă pură din specia bovină
   
      
   
      
   CAPITOLUL 2
   MODEL DE DOCUMENT PRIVIND OVULUL(ELE) FECUNDAT(E)